o
JEESUKSEN KIRJEET SEURAKUNNILLEEN
DAVID PAWSON OPETTAA
FILADELFIA, PIENI MUTTA MERKITTÄVÄ
Olemme Filadelfiassa, veljellisen rakkauden kaupungissa.
Kuunnellaan Jeesuksen ajatuksia seurakunnasta.
Kirje Filadelfian seurakunnan enkelille
Kaupungin alkuperäinen tehtävä oli levittää kreikkalaista kulttuuria.
Se toimi raja-asemana itään ja Aasiaan.
Mitä asiaa Jeesuksella oli seurakunnalle?
Filadelfian seurakunnan enkelille kirjoita: -
Näin sanoo Pyhä ja Tosi, Daavidin avaimen haltija, -
hän, jonka avaamaa ovea ei kukaan sulje, -
hän, jonka sulkemaa ovea ei kukaan avaa.
Minä tiedän sinun tekosi. Edessäsi on nyt avoin ovi, -
minä olen sen avannut, eikä kukaan voi sitä sulkea.
Sinun voimasi ovat vähäiset, mutta sinä olet ottanut sanani varteen -
etkä ole kieltänyt nimeäni.
Niinpä minä annan sinulle väkeä Saatanan synagogasta, -
niitä valehtelijoita, jotka sanovat itseään juutalaisiksi -
vaikka eivät ole. Minä panen heidät tulemaan luoksesi -
ja kumartumaan maahan jalkojesi edessä, -
ja he ymmärtävät silloin, että sinä olet minun valittuni.
Sinä olet tarkoin seurannut sanaani ja kestänyt, -
ja siksi minä puolestani tarkoin varjelen sinua -
ja pelastan sinut siitä koetuksen hetkestä, -
joka kohtaa koko maailman ja panee koetteelle maan asukkaat.
Minä tulen pian. Pidä kiinni siitä mitä sinulla on, -
ettei kukaan vie voitonseppelettäsi.
Siitä, joka voittaa, minä teen pylvään Jumalani temppeliin, -
eikä hän joudu milloinkaan lähtemään sieltä.
Minä kirjoitan häneen Jumalani nimen -
ja Jumalani kaupungin nimen, uuden Jerusalemin, -
joka laskeutuu taivaasta Jumalani luota, ja oman uuden nimeni.
Jolla on korvat, se kuulkoon, mitä Henki sanoo seurakunnille.
Kun vertailemme kirjeitä, -
huomaamme, että kolme jälkimmäistä kirjettä muodostavat voileivän.
Ei mitään hyvää, ei mitään pahaa, ei mitään hyvää.
Filadelfia on puristuksessa kahden rappeutuneen seurakunnan välissä.
Kuvittelepa Filadelfian seurakuntaa.
Se on kuullut kirjeet Efesolle, Smyrnalle, Pergamonille, -
Tyatiralle ja Sardekselle. Sardes sai ankaria moitteita.
Sitten on Filadelfian vuoro.
He odottelivat henkeään pidätellen Jeesuksen sanoja.
Helpotus oli varmasti suuri, kun moitteita ei tullutkaan.
Tarkastellaanpa ensin kaupunkia.
Filadelfia oli tärkeä kaupunki.
Se sijaitsi Lyydian, Lykian ja Fryygian maakuntien rajalla.
Filadelfia sijaitsi merkittävällä paikalla.
Alueella oli teitä ja jokia.
Sitä kutsuttiin idän portiksi.
USA:ssa St. Louisissa on kaaren muotoinen muistomerkki.
Kaupunkia kutsutaan lännen portiksi.
Filadelfia oli portti itään.
Se oli kreikkalaisten perustama siirtokunta valtakunnan itäosassa.
Sen tehtävä oli levittää Kreikan kieltä ja kulttuuria itään, -
nykyisen Turkin ylätasangolle.
Se oli siis alusta alkaen lähetysasema.
Sen tehtävä oli levittää hellenismiä, -
Kreikan kulttuuria ja elämäntapaa.
Kreikka oli tuolloin laajeneva imperiumi.
Rannikkoseudut omaksuivat Kreikan kulttuurin nopeasti.
Sisämaassa asuvat fryygialaiset olivat itsepäisempiä.
He olivat vanhanaikaisia ja uppiniskaisia.
Alue muistuttaa joitakin Englannin kolkkia.
Fryygialaiset pitäytyivät omissa tavoissaan ja uskonnossaan.
Filadelfian tehtävä oli levittää erilaista elämäntapaa, -
kreikkalaisuutta, filosofiaa, kulttuuria, viihdettä ja muuta.
Toisena nostan esiin ympäristön.
Alueen maaperässä oli vulkaanista laavaa.
Aluehan on hyvin tuliperäinen.
Se tekee maaperästä hyvin hedelmällisen.
Etenkin viinikasvit menestyvät vulkaanisessa maaperässä.
Kaupungin jumala olikin Dionysos, viinin jumala.
Alue oli hedelmällinen mutta myös vaarallinen.
Oli aina olemassa maanjäristyksen vaara.
Filadelfian asukkaat joutuivat usein juoksemaan pakoon -
sortuvien rakennusten alta.
Oli oltava jatkuvasti lähtövalmiudessa.
Kirjeessä Jeesus sanoo: "eikä hän joudu milloinkaan lähtemään sieltä"
Se tarkoitti pakenemista maanjäristyksen tieltä.
Filadelfian lähistöllä oli myös terveyskylpylöitä.
Paikka oli siis vaarallinen mutta menestyvä ja hedelmällinen.
Kolmanneksi kaupunki oli ainainen rakennustyömaa -
jatkuvien maanjäristysten takia.
Rakentaminen oli kaupunkilaisille tuttua.
Kirjeessä puhutaan ovista, avaimista ja pylväistä.
Filadelfialaiset ymmärsivät sanoman.
Neljänneksi kaupungissa oli niin monia temppeleitä, -
että sitä kutsuttiin pikku-Ateenaksi.
Siellä oli jäljitelmiä Ateenan temppeleistä.
Filadelfia oli kreikkalaisten sillanpääasema.
Vielä yksi asia. Kaupunki muutti jatkuvasti nimeään.
Osoitteet muuttuivat siten jatkuvasti.
Filadelfian perusti kuningas Attalus.
Hänellä oli rakas veli, jonka nimi oli Eumenes.
Kuninkaan rakkaus veljeä kohtaan oli laajalti tunnettua.
Filadelfia tarkoittaa suomeksi veljellistä rakkautta.
Myös USA:ssa on veljellisen rakkauden kaupunki, Philadelphia.
Filadelfian nimi muuttui.
Nimeksi tuli Uusi Kesarea, Rooman keisarin kunniaksi, -
koska keisari Tiberius oli auttanut kaupunkia jälleenrakennustyössä.
Uusi Kesarea tarkoittaa uutta keisaria.
Samalla tavalla on muodostettu nimi 'New York', Uusi York.
Nimi muutettiin jälleen keisari Vespasianuksen aikana.
Kaupungin nimeksi tuli Flavia, Vespaniuksen sukunimen mukaan.
Kaupungissa oli siis totuttu jatkuvaan nimen muuttamiseen.
Jeesus puhui uusien nimien antamisesta.
Hän puhuu kolmesta uudesta nimestä. Kaupungilla oli ollut kolme nimeä.
Mitä tiedämme Filadelfian seurakunnasta?
Tiedämme vain, että se oli pieni.
Seurakunta oli kamppaileva pieni lauma.
Heillä oli alemmuuskompleksi.
Naapurissa oli Sardes, joka oli hyvin suosittu.
Filadelfia oli pienen seurakunnan maineessa.
Sardeksessa oli paljon toimintaa.
Filadelfia tunsi itsensä pieneksi Sardeksen rinnalla.
Seurakunnalla ei ollut suurta vaikutusta kaupungissa.
Se ei kasvanut merkittävästi.
Silti Jeesus kirjoitti heille. Hänellä oli asiaa.
Hän ei puhunut ankarasti. Hän ei moiti Filadelfiaa.
Sardeksen jälkeen kaikki odottivat lisää moitteita.
Kaikki varmasti olivat helpottuneita, kun kirje luettiin.
Asiat olivat kunnossa. Jeesus halusi heidän tietävän sen.
Jeesuksen esittely on pisin, jos vertaa muihin seurakuntiin.
Emme tarkastele pelkästään kirjeiden pituuksia.
Filadelfia oli pieni seurakunta, -
mutta se oli hyvin arvokas Jeesukselle.
Ruumis voi olla heikko, mutta pää on vahva.
Hänessä meillä on kaikki, mitä tarvitsemme.
Filadelfia voi olla vähäinen, mutta heillä oli Jeesus.
Jeesus esittelee itsensä verraten monisanaisesti.
Ensin Hän puhuu ominaisuuksistaan, sitten teoistaan.
Hän sanoo olevansa Pyhä ja Tosi.
Hän on Pyhä.
Se on Jumalan nimi myös Ilmestyskirjassa.
Jumalasta ja Jeesuksesta käytetään samoja nimiä.
Selvää on, että Jeesus on Jumala.
Hän on A ja O, ensimmäinen ja viimeinen.
Niillä viitataan Jumalaan ja myöhemmin Jeesukseen.
Pyhä on Jumalan nimi Jesajan kirjassa.
Jesaja puhuu paljon Israelin Pyhästä.
Tässä Jeesus kutsuu itseään Pyhäksi, Jumalaksi.
Hänessä on kaikki tarvittava.
Jeesus sanoo itseään myös Todeksi.
Kreikan kielessä tosi ja todellinen ovat sama sana.
Tosi-sanan sijaan voidaan UT:ssa laittaa aina 'todellinen'.
Jeesus on Tosi ja Todellinen.
Hän on tosi, todellinen viinipuu.
Jeesus katseli temppelin portin metallista viinikoristetta.
Hän sanoi: "Minä olen oikea viinipuu."
Hän kutsuu itseään oikeaksi elämän leiväksi.
Kannattaa käyttää näitä sanoja rinnakkain Sanassa.
Totuus vastaa todellisuutta.
Jos jokin asia on totta, se on myös todellista.
Totuus ja todellisuus ovat sama asia.
Jeesus on todellinen, Tosi.
Sitten Jeesus kertoo, mitä Hän tekee.
Luen Raamatusta Jesajan kirjasta jotakin merkittävää.
Jes. 22:15:sta eteenpäin.
Jumala, Herra Sebaot, on sanonut näin: -
Vie Sebnalle, kuninkaan voudille ja hovin päällikölle, tämä viesti: -
Mikä luulet olevasi, -
kun hakkautat itsellesi haudan korkealle vuoren rinteeseen?
Näin käy: Herra viskaa sinut menemään, -
hän paiskaa sinut kuin pallon kauas maahan, jossa tilaa riittää.
Sinne sinä kuolet ja siihen jäävät loistovaunusi, -
sinä herrasi huoneen häpeätahra!
Hän raastaa sinut korkeasta asemastasi tomuun.
Sinä päivänä minä kutsun palvelijani Eljakimin, -
ja hänen ylleen minä puen sinun pukusi, -
hänen käteensä annan sinun valtasi, -
ja hänestä tulee isä Jerusalemin asukkaille ja Juudan sukukunnalle.
Hänen olalleen minä ripustan Daavidin huoneen avaimen.
Hän avaa, eikä kukaan sulje, hän sulkee, eikä kukaan avaa.
Jeesuksen täytyi ajatella tätä, kun Hän kirjoitti kirjettä.
Tarina kertoo voudista, jolla oli avaimet kuninkaanpalatsiin.
Vouti pystyi avaamaan ja sulkemaan ovia.
Valta teki hänestä omahyväisen.
Hän alkoi rakentaa itselleen kivihautaa.
Hän alkoi pitää itseään liian tärkeänä.
Jumala karkotti hänet maasta.
Hän oli hankkinut loisteliaita vaunuja.
Hän oli ajanut omaa etuaan asemansa turvin.
Hänen tilalleen asetettiin Eljakim, nöyrä ja luotettava mies.
Hän sai avaimet Daavidin palatsiin.
Hän avaa, eikä kukaan sulje, hän sulkee, eikä kukaan avaa.
Jeesus sanoo olevansa tuon profetian täyttymys.
Maailman mahtailevien hallitsijoiden keskellä -
Jeesus on nöyrä ja luotettava.
Hänellä on avain Kuninkaan palatsiin.
Taaskin löydämme vastauksen Vanhasta testamentista.
Kirjeet viittaavat Vanhaan testamenttiin.
Ilmestyskirjassa on yli 400 viittausta VT:hen.
Vanhan testamentin tunteminen on tärkeää Ilmestyskirjan kannalta.
Se saattaa koitua ongelmaksi monelle.
Pietarin mukaan Jeesus kertoi profeetoille, mitä puhua.
Jeesuksella on Daavidin avain.
"Minulla on avain Kuninkaan palatsiin."
"Kun avaan oven, kukaan ei sulje."
Hän on luotettava, nöyrä ja pyhä.
Jeesus sanoo: "Minä tiedän sinun tekosi."
"Sinun voimasi ovat vähäiset."
Filadelfia oli mitätön, mutta ei Herran silmissä.
Jeesus mainitsee kolme kiitosta.
Ensinnäkin seurakunta oli seurannut Jeesuksen sanaa.
Sanan varteen ottaminen tarkoittaa myös noudattamista.
Seurakunta oli totellut Jeesusta.
Se oli varmasti tuottanut Herralle iloa.
Se on todellisen menestyksen salaisuus.
Filadelfia oli noudattanut seurakunnan pään neuvoja.
Tuo piskuinen lauma totteli Jeesusta kaikessa.
Ei vastaväitteitä eikä selittelyjä.
He olivat totelleet Jeesusta.
Seurakunta oli myös rohkea. Se ei ollut kieltänyt Jeesuksen nimeä.
He olivat tunnustautuneet kristityiksi rohkean avoimesti.
He tunnustivat Jeesuksen Herrakseen.
He eivät olleet kieltäneet Hänen nimeään.
Kolmanneksi Filadelfia oli kestänyt kärsivällisesti.
Sana opettaa paljon kärsivällisyydestä.
Rakkaus on kärsivällinen.
Elämme nykyään nopeatahtista aikaa.
Haluamme kaiken pikana, mahdollisimman pian.
Haluamme välittömiä tuloksia.
Elämme eksistentiaalisessa, emme eskatologisessa ajassa.
Siinä teille kaksi sanaa.
Eskatologisuus tarkoittaa elämistä tulevaa varten.
Eksistentiaalisuus tarkoittaa tätä hetkeä varten elämistä.
Myös evankeliumin julistaminen on nykyään usein eksistentiaalista.
Julistustyössä kiinnitetään liikaa huomiota nykyhetken ongelmiin.
Jumalan suunnittelema tulevaisuus unohtuu helposti.
Olemme huomisen, tulevaisuuden kansaa.
Voimme saada esimakua tulevasta valtakunnasta.
Valtakunta on vasta tulossa täydellisesti maan päälle.
Elämme tulevaisuutta varten.
Sen tulisi näkyä elämässämme.
Seurakunnan on opeteltava kärsivällisyyttä.
Raamatussa kehotetaan odottamaan kärsivällisesti.
Valtakunta on tulossa.
Jaakob puhuu kirjeessään viljelijästä, -
joka odottaa kärsivällisesti sadon kypsymistä.
Moni tahtoisi Taivaan valtakunnan tulevan heti.
Minä ihailen Filadelfian seurakuntaa.
He noudattivat Jumalan Sanaa.
He tunnustivat rohkeasti Jeesuksen nimeä.
He odottivat tulevaa kärsivällisesti.
Filadelfia oli luotettava, uskollinen ja kestävä.
Jeesus piti enemmän pienestä Filadelfiasta -
kuin suuresta Sardeksesta tai Laodikeasta.
Meidän on ymmärrettävä, mikä on Jeesuksen tahto.
Jeesus antaa kolme lupausta Filadelfian lähitulevaisuudesta.
Yksi niistä oli alkanut jo toteutua.
Luettelen lupaukset. Käytän usein alkusointuja.
Se on typerysten, runoilijoiden ja Plymouth-veljien ominta alaa.
Olen saanut jostakin tartunnan.
Lupaukset ovat varttuminen, vaikutus ja varjelus.
Jeesus sanoi: "Edessäsi on avoin ovi."
Jeesus oli avannut heille tien.
Filadelfia oli Jeesuksen ilosanoman lähetysasema.
Ellei Herra avaa ovia, työ on miltei mahdotonta.
Julistustyö ei suju, ellei Herra ole avannut ovea.
Paavali puhuu usein ovesta, joka avautuu Sanan julistamiselle.
Herra avaa ovet evankeliumin julistustyölle.
Joskus pyrimme kaatamaan suljettua ovea -
emmekä huomaa viereistä ovea, joka on avoinna.
Mainitsen pari avointa ovea. Ensimmäinen on vankilatyö.
Daavidin avain on avannut vankilan ovet.
Evankeliumi leviää muutamissa vankiloissa.
Niissä valmistellaan tulevaisuuden evankelistoja.
Myös eräs toinen ovi on avoinna.
Viime tilaisuudessa oli mukana romanien edustaja.
Oliko joku tilaisuudessa? Muistatte hänen ihanan puheensa.
Olen jatkuvasti yhteydessä romaniyhteisöön.
On jännittävää kuulla, miten Henki on avannut oven.
Englannin jokaisessa romani- perheessä on ainakin yksi kristitty
Romaneissa on eniten kristittyjä -
verrattuna kaikkiin muihin etnisiin ryhmiin.
Kävimme Jimin kanssa Leicesterissä, leirissä, -
jossa jokaisessa asuntovaunussa oli Jeesus-tarra.
Vanhasta ladosta oli tehty kirkko.
Tuolien kirjo oli hämmästyttävä.
Ne oli pelastettu roskalavoilta.
Pastori saarnaa sunnuntaisin kahdesti.
Hän ei osaa edes lukea.
Hän saa sanomat Herralta. Henki opettaa häntä.
He kysyvät Raamatusta.
He eivät kysy, mitä jokin asia tarkoittaa.
He kysyvät, ovatko he ymmärtäneet oikein.
Tulkinta osuu aina nappiin. He eivät tarvitse ohjaustani.
Olemme jakaneet leirissä opetuskasetteja.
Nämä ovat kaksi avointa ovea Englannissa.
Monet maamme kristityt eivät edes tiedä niistä.
Meidän tulee tarkkailla ovia, jotka Jeesus avaa.
Jos Jeesus sulkee oven, sen edessä on turha kamppailla.
Jeesus sanoo Filadelfialle: "Olette vähäiset omissa silmissänne."
"Olen avannut oven, joka tuo teille suuria mahdollisuuksia."
Seurakunnan vaikutus ulottuu jopa heidän vihollisiinsa.
Juutalaiset vainosivat heitä.
Jeesus kutsuu heitä Saatanan synagogaksi.
Se yrittää hävittää kristityt.
Jeesus lupaa nöyryyttää vihollista.
Hän panee heidät kumartamaan ja tunnustamaan, -
että kristityt ovat valittuja.
Vihollisesta pääsee eroon, kun voittaa hänet ystäväksi.
Viholliset kääntyivät ja liittyivät Filadelfian seurakuntaan.
Voitteko kuvitella?
Seurakunta siis kasvaa ja vaikuttaa ympäristöönsä.
Jopa viholliset näkevät heissä Kristuksen rakkauden.
Viholliset joutuvat nöyrtymään.
Kolmas lupaus on varjelus.
Seurakunta oli pieni. Se ei kestänyt kovaa vainoa.
Jeesus lupaa varjella Filadelfiaa koetuksen hetkellä.
Jotkut ovat valitettavasti kehittäneet tämän ympärille -
opin salaisesta ylöstempauksesta.
Tämä lupaus on annettu vain Filadelfian seurakunnalle.
Se on luvattu pienelle, uskolliselle seurakunnalle.
Jeesus lupaa varjella Filadelfiaa.
Koetus tulee koskemaan koko maailmaa.
Jeesus lupaa ottaa Filadelfian erikoisvarjelukseen.
Se on ihana lupaus.
Jeesus pitää huolta pienestä, uskollisesta seurakunnasta.
Jeesus lupaa tulla pian.
Ajatus Kristuksen paluusta nousee taas esiin.
Se yhdistää seurakuntalaisia.
Jeesus neuvoo heitä pitämään kiinni siitä, mitä heillä on.
Sardes sai samanlaisen ohjeen, -
mutta Filadelfiassa kaikki olivat kuuliaisia.
"Älä anna kenenkään viedä voitonseppelettäsi."
Ei pidä antaa kenenkään ryöstää tulevaa palkintoa.
Voitonseppele vastaa nykyisten urheilukilpailujen mitaleita.
Tuohon aikaan palkintona oli seppele, joka painettiin päähän.
Palkinto annettiin kilpailun voittajalle.
Voittaja oli kestävä ja periksi antamaton.
Lupaus tulevaisuudesta on kiehtova.
Jeesus lupaa, että heistä tulee pylväitä Jumalan temppeliin.
Joku saattaa muistaa, että Uudessa Jerusalemissa ei ole temppeliä.
Kyllä on.
Ilm. 21:ssa sanotaan, että sen temppelinä on Jumala ja Karitsa.
Filadelfialaiset ovat pylväitä tuossa temppelissä.
Pietaria, Jaakobia ja Johannesta kutsutaan seurakunnan pylväiksi.
Mekin saatamme kutsua jotakuta tukipilariksi.
Se tarkoittaa luotettavaa, uskollista henkilöä.
Se tarkoittaa seurakunnan tukipilaria.
Useimmista seurakunnista löytyy tällainen tukipilari.
Pylväs Jumalan temppelissä on pysyvä osa Jumalaa.
Osa Jumalaa.
Sitten mainitaan uudet nimet, joita on 3.
Filadelfiassa oli tuolloin monia nimipylväitä.
Sillä tavalla annettiin tunnustusta kaupungin asukkaille.
Usein pylväissä oli Dionysoksen nimi.
Alueella palvottiin Dionysosta.
Jeesus lupaa kirjoittaa filadelfialaisiin Jumalan nimen, -
Jumalan kaupungin nimen ja oman uuden nimensä.
Jeesuksella on 250 nimeä.
Jeesus saa lisää nimiä.
Emme tiedä, mikä tulee olemaan Hänen nimensä Uudessa Jerusalemissa
Hän saa uuden nimen, joka ei ole Jeesus eikä Kristus.
Ei hajuakaan, mikä se on.
Olin melkein sanoa, että haluan kuollakseni tietää sen.
Kerran sanoin: "Haluan kuollakseni nähdä Uuden Jerusalemin."
Eräs mies sanoi: "Toiveesi toteutuu."
Jeesuksen uusi nimi kirjoitetaan meihin.
Kuulumme Hänelle.
Mikähän Hänen uusi nimensä on?
Se on aivan uusi nimi. Se kuuluu uuteen olemassaoloon.
Taivas ja maa ovat uusia. Kaikki on tehty uudeksi.
Me kaikki saamme uuden nimen.
Jeesus antoi uusia nimiä seuraajilleen.
Horjuvasta Simonista tuli Pietari, kallio.
Hän kutsui Jaakobia ja Johannesta ukkosen pojiksi.
Selviytyikö Filadelfia koettelemuksista?
Kun islam tuli Vähään-Aasiaan, -
Filadelfia oli viimeinen kristitty linnake.
Se antoi periksi viimeisenä.
Turkkilaiset valloittivat Filadelfian 1300-luvulla.
Valitettavasti Bysantin kirkko petti Filadelfian seurakunnan.
Bysantti vastaa nykyistä Istanbulia.
Bysantti oli kateellinen Filadelfialle.
Filadelfia petettiin ja hävitettiin.
Filadelfiassa on nykyäänkin ortodoksikirkko ja -piispa.
Entisen Filadelfian paikalla on nykyään vilkas kaupunki.
Vanha Filadelfia on peittynyt uusien rakennusten alle.
Varhaisilta vuosisadoilta on silti säilynyt jotakin.
Vanhasta Filadelfiasta on jäljellä kirkon pylväät.
Eikö olekin kiehtovaa?
Kirje näkyy raunioistakin.
Seisoimme kirkon neljän peruspilarin juurella.
Pylväiden alaosassa oli kristittyjen maalauksia.
Muistatteko nämä kuvat?
Luimme kirjeen pylväiden juurella.
"Teen hänestä pylvään Jumalani temppeliin."
"Eikä hän joudu milloinkaan lähtemään sieltä."
Filadelfiasta ovat jäljellä seurakunnan pylväät.
Seuraavina aikoina Filadelfia oli seitsemästä seurakunnasta tervein.
Se oli pieni mutta ei merkityksetön.
Pieni mutta hyvin merkittävä.
Mikä ihana kirje ja ihana seurakunta.
Ihmisten silmissä mitätön, Jeesuksen silmissä arvokas.
Suomennos: Marianne Tenetz